Pekingin olympiatuotteita tehdään surkeissa oloissa - Ulkomaat - Uutiset - MTV.fi
Pekingin olympiatuotteita tehdään surkeissa oloissa
Ulkomaat Julkaistu 11.06.2007 10:31 (Päivitetty 12.06.2007 14:01)
Työntekijöiden palkka on pahimmillaan vain puolet laillisesta minimipalkasta.
Pekingissä järjestettävien olympialaisten kisatuotteita tehdään tuoreen raportin mukaan surkeissa oloissa. Kansainvälisen olympiakomitean lisensoimat tehtaat rikkovat raportin mukaan järjestelmällisesti Kiinan työlainsäädäntöä.
Kansainvälisen Play Fair -verkoston raporttia varten tutkittiin neljä kiinalaistehdasta. Raportin mukaan virallisia olympiatuotteita tehdään jopa alle puolella Kiinan laillisesta minimipalkasta ja työntekijöitä pakotetaan pahimmillaan 175 tunnin ylitöihin kuukaudessa. Ongelmia on myös palkka- ja työaikakirjanpidossa.
Fair Play -verkostossa ovat mukana ay-liikkeen kansainvälinen kattojärjestö ITUC, vaatetus- ja kenkäalan kansainvälinen ammattiliitto ITGLWF sekä kansalaisjärjestöjen kampanjaverkosto Clean Clothes Campaign.
Pekingin kisojen lisensoinnin odotetaan tuottavan olympialiikkeelle yli 50 miljoonan euron tulot.
Israel tarkensi katsettaan Bushin Euroopan-kiertue päättyy Bulgariaan